als_Latn dik_Latn sag_Latn
Munishi godet Bunjakun: Ta mbash një trajner me rezultate të dobëta, njëjtë si ta mbash një ushqim të prishur në frigorifer
Ismet Munishi ka thumbuar keq trajnerin Albert Bunjaki.
Trajneri i Dritës i cili aktualisht është i suspenduar nga FFK-ja, Ismet Munishi, ka dhënë një deklaratë bombastike rreth trajnerit të Përfaqësueses së Kosovës Albert Bunjaki, raporton Gazeta Blic
Selektori i Kosovës është duke u kritikuar ashpër dhe është në presion të shkarkimit, pas rezultateve të vazhdueshme të dobëta të kombëtares, ku së fundmi pësoi humbje të thellë 4:1 nga Turqia.
Bunjaki duket se ka humbur edhe dhomat e zhveshjes, me Besart Berishën i cili deklaroi se është larguar nga kombëtarja dhe nuk do të rikthehet sa të jetë Bunjaki trajner, duke shtuar se gjysma e futbollistëve nuk janë të kënaqur me trajnerin.
E rreth kësaj situate ka reaguar Ismet Munishi, i cili përmes një shkrimi në rrjete sociale ka thënë se ta mbash një trajner të dobët, është njëjtë sikur ta mbash një ushqim të prishur.
“Të vazhdosh ta mbash një trajner që ka rezultate shumë të dobëta, është njësoj sikur ta mbash një ushqim të prishur në frigorifer. Sepse herët a vonë prap duhet ta hedhësh”, ka shkruar Munishi në llogarinë e tij në Facebook.
Bunjaki ka drejtuar Kosovën në gjashtë ndeshje të vlefshme për kualifikueset e Botërorit, ku ka arritur një barazim dhe pesë humbje. /Gazeta Blic/
als_Latn als_Latn als_Latn als_Latn als_Latn als_Latn als_Latn als_Latn